Одлука о верификацији проглашених српских аутономних области у Босни и Херцеговини
Полазећи од резултата изјашњавања на плебисциту српског народа, одржаном 9. и 10. новембра 1991. године, а на основу става 2. члана 1. Привременог пословника Скупштине српског народа у Босни и Херцеговини и на основу уставом утврђеног права народа на самоопредјељење и самоорганизовање, Скупштина српског народа у Босни и Херцеговини, на сједници од 21. новембра 1991. године, донијела је

Верификују се одлуке о проглашењу српске аутономне регије и аутономних области у Босни и Херцеговини, и то:

Аутономна регија Крајина коју сачињавају општине: Бања Лука, Босански Петровац, Босанско Грахово, Челинац, Гламоч, Кључ, Котор Варош, Купрес, Лакташи, Мркоњић Град, Приједор, Прњавор, Сански Мост, Скендер Вакуф, Србац, Шипово, Титов Дрвар и Српска општина Босанска Крупа, као и дијелови општине Доњи Вакуф и других општина са ове регије са већинским српским народом, са сједиштем у Бањој Луци;

Српска аутономна област Херцеговина коју сачињавају општине: Билећа, Чајниче, Гацко, Калиновик, Љубиње, Невесиње, Рудо, Требиње и Фоча, као и дијелови других општина са ове регије са већинским српским народом, са сједиште у Требињу;

Српска аутономна област Романијско-бирчанска, коју сачињавају општина: Хан-Пијесак, Пале, Соколац, Власеница, Олово и Шековићи, као и дијелови општине Рогатица и других општина са ове регије са већинским српским народом, са сједиштем у Сарајеву;

Српска аутономна област Семберија, коју сачињавају општине: Бијељина, Лопаре и Угљевик, као и дијелови општина са ове регије са већинским српским народом, са сједиштем у Угљевику и

Српска аутономна област Сјеверна Босна, са сједиште у Добоју, коју сачињавају дијелови општина са већинским српским народом, и то: Теслић, Добој, Тешањ, Дервента, Босански Брод, Оџак, Босански Шамац, Модрича, Градачац, Грачаница, Лукавац, Сребреник, Живинице, Бановићи, Завидовићи, Маглај и Орашје.

Српске аутономне регије и области из претходне тачке су у саставу Босне и Херцеговине, као федералне јединице у заједничкој држави Југославији.

Права и дужности аутономне регије и области, начин остваривања ових права и дужности, организација органа и друга питања од значаја за остваривање права и дужности српских аутономних области, уредиће се посебности прописом.

Статус општина у граду Сарајеву, као и дијелова града Сарајева у којима српски народ представља већину, уредиће се посебним прописом.

Ова одлука ступа на снагу даном објављивања, а објавиће се у »Службеном гласнику српског народа у Босни и Херцеговини«.

Број 37-02/91
21. новембра 1991. године
Сарајево

Предсједник
Скупштине српског
народа у БиХ,
Мр Момчило Крајишник, с. р.

Извори 
 „Службени гласник српског народа у Босни и Херцеговини“, број 1/92, сриједа 15. јануар 1992, Сарајево

Одлуке Републике Српске